**VŠEOBECNÉ OBCHODNÉ PODMIENKY PREDAJA**

**spoločnosti Heineken Slovensko Distribúcia, spol. s r.o.**

1. **Všeobecné ustanovenia a výklad pojmov**
	1. Predmetom týchto Všeobecných obchodných podmienok predaja (ďalej len „VOP“) je úprava práv a povinnostízmluvných strán pri predaji a kúpe tovaru (ako je definovaný nižšie). Pokiaľ sa zmluvné strany nedohodnú inak, platia VOP pre jednotlivé dodávky tovarov, pričom každá jedna dodávka tovaru sa považuje za samostatnú kúpnu zmluvu. Ak zmluvné strany uzatvorili rámcovú kúpnu zmluvu, spravujú sa práva a povinnosti zmluvných strán pri predaji a kúpe tovaru zároveň aj ustanoveniami rámcovej kúpnej zmluvy.
	2. Pre účely VOP sa rozumie:
2. „Predávajúcim“ spoločnosť HeinekenSlovensko Distribúcia, spol. s r.o., IČO: 36 523 968, so sídlom: Novozámocká 2, 947 01 Hurbanovo, zapísaná v Obchodnom registri Okresného súdu Nitra, odd. Sro, vl.č.10615/N;
3. „Kupujúcim“ fyzická osoba-podnikateľ alebo právnická osoba, ktorá nakupuje Tovar u Predávajúceho v rámci predmetu svojej podnikateľskej činnosti;
4. „Tovarom“ potravinársky a iný tovar v aktuálnej ponuke Predávajúceho, najmä pivo, alkoholické nápoje, nealkoholické nápoje, pochutiny, cigarety a iné;
5. „Obalmi“ zálohované obaly v zmysle platnej legislatívy, v ktorých Predávajúci dodáva objednaný Tovar Kupujúcemu, t.j. najmä palety, EURo palety, značkové KEGy, umelohmotné prepravky, vratné sklenené fľaše a pod. Medzi Obaly nepatria jednorazové obaly na nápoje z plastu a kovu, ktoré sa zálohujú osobitne v zmysle zákona č. 302/2019 Z.z. o zálohovaní jednorazových obalov na nápoje, v platnom znení;
6. „Osobnými údajmi Kupujúceho“ osobné údaje (i) Kupujúceho, ktorý je fyzickou osobou, (ii) osôb konajúcich na strane Kupujúceho alebo (iii) podieľajúcich sa na strane Kupujúceho na plnení zmluvy uzatvorenej s Predávajúcim, poskytnuté Kupujúcim v rámci predzmluvných vzťahov, v priebehu trvania zmluvy ako aj v súvislosti s ňou;
7. „Webovým sídlom Predávajúceho“ internetová adresa [www.heinekenslovensko.sk](http://www.heinekenslovensko.sk/distribucia).
	1. Pre vylúčenie pochybností, tieto VOP sa neuplatňujú na zmluvy, predmetom ktorých je predaj a kúpa Tovaru a ktoré sú uzatvorené medzi Predávajúcim a Kupujúcim prostredníctvom elektronického obchodného portálu Predávajúceho na internetovej adrese [partner.heineken.sk](http://www.partner.heineken.sk).
8. **Objednávanie Tovaru**
	1. Tovar bude dodávaný Kupujúcemu na základe osobných, písomných, telefonických, e-mailových objednávok, objednávok prostredníctvom EDI (resp. obdobného elektronického systému objednávok) alebo obchodného zástupcu (tablet). Kupujúci sa zaväzuje zabezpečiť, aby objednávky v jeho mene podávala oprávnená osoba, pričom Predávajúci nie je povinný overovať oprávnenosť tejto osoby.
	2. Objednávka musí obsahovať:
9. obchodné meno Kupujúceho,
10. miesto dodania Tovaru v Slovenskej republike,
11. požadovaný termín dodania Tovaru zo zoznamu termínov ponúkaných Predávajúcim,
12. presnú špecifikáciu Tovaru uvedením: názov, množstvo, merná jednotka, balenie,
13. požiadavku na zvoz Obalov (ak Kupujúci odovzdáva viac Obalov ako prevezme).
	1. Kupujúci berie na vedomie, že pri realizovaní telefonickej objednávky Predávajúci zhotovuje zvukový záznam telefonickej objednávky Kupujúceho pre účely vybavenia objednávky (vrátane riešenia prípadných reklamácií) a zlepšenia kvality služieb poskytovaných Predávajúcim, ktorý sa archivuje na dobu nevyhnutnú na dosiahnutie týchto účelov spracovania.
	2. Objednávka Kupujúceho je záväzná momentom jej odoslania Predávajúcemu a Kupujúci nemá právo ju meniť alebo zrušiť bez súhlasu Predávajúceho. Zaslaním objednávky Kupujúci vyjadruje súhlas s týmito VOP.
	3. Predávajúci je oprávnený kedykoľvek pred dodaním Tovaru zrušiť objednávku alebo jej časť z akéhokoľvek dôvodu, najmä však v prípade nedostatku alebo výpadku Tovaru. Predávajúci je o zrušení objednávky alebo jej časti povinný bezodkladne informovať Kupujúceho. Zrušenie objednávky alebo jej časti zo strany Predávajúceho sa nepovažuje za porušenie rámcovej kúpnej zmluvy.
	4. Kúpna zmluva týkajúca sa kúpy a dodania Tovaru (ďalej aj ako „Kúpna zmluva“) sa považuje za uzatvorenú momentom prijatia Objednávky Kupujúceho Predávajúcim, ak následne nedošlo k jej zrušeniu zo strany Predávajúceho podľa bodu 2.5 vyššie, a tieto VOP sa stávajú neoddeliteľnou súčasťou Kúpnej zmluvy.
14. **Dodanie Tovaru**
	1. Dodanie Tovaru sa uskutočňuje v Predávajúcim stanovených termínoch, pričom objednávka Kupujúceho musí byť doručená Predávajúcemu minimálne 1 deň pred požadovaným dňom dodania, a to najneskôr do 15:00 hod. a v období od 01.05. do 31.08. pre distribučné centrá Predávajúceho v Bratislave a v Nitre najneskôr do 16:00 hod., pokiaľ nie je v internom systéme Predávajúceho nastavený iný časový limit pre prijatie objednávky Kupujúceho.
	2. Minimálna hodnota objednávky, ktorá bude Predávajúcim akceptovaná, predstavuje:
15. v období od 01.05. do 31.08.: 110,- ¤ bez DPH (suma určená po odpočítaní sumy zálohovej platby vratných Obalov a kúpnej ceny Tovaru z kategórie cigarety);
16. v období od 01.09. do 30.04: nie je stanovená.
	1. Náklady na dodanie Tovaru:
17. v období od 01.05. do 31.08.: ak hodnota objednávky predstavuje sumu nad 155,- ¤, náklady na dodanie Tovaru sú súčasťou kúpnej ceny; ak je hodnota objednávky v rozpätí 110 – 155,- ¤ dodanie Tovaru je spoplatnené sumou 10,- ¤ s DPH;
18. v období od 01.09. do 30.04.: ak hodnota objednávky predstavuje sumu nad 110,- ¤, náklady na dodanie Tovaru sú súčasťou kúpnej ceny; ak je hodnota objednávky do 110,- ¤ vrátane, dodanie Tovaru je spoplatnené sumou 10,-¤ s DPH.
	1. Predávajúci sa zaväzuje Tovar dodať do miesta dodania v SR uvedeného v objednávke. Tovar je dodaný, keď je v mieste dodania pripravený na zloženie na okraj ložnej plochy dopravného prostriedku. Ak Kupujúci požiada dopravcu o zloženie Tovaru v priestoroch prevádzky Kupujúceho (ktorá musí byť technicky uspôsobená pre skladovanie Tovaru), považuje sa taký úkon za okamih prevzatia Tovaru zo strany Kupujúceho a Kupujúci tak robí s vedomím, že za škodu spôsobenú počas vykladania Tovaru v takom prípade zodpovedá výlučne sám.
	2. Predávajúci sa zaväzuje priložiť ku každej dodávke Tovaru dodací list. Kupujúci pri prebratí Tovaru potvrdí svojím podpisom
	na tablete dopravcu Predávajúceho prevzatie Tovaru, dodacieho listu a vrátené Obaly, resp. v prípade vrátenia Tovaru Kupujúcim aj informáciu o vrátenom Tovare s vyznačením, k akému dodaciemu listu sa vzťahuje. Kupujúci je povinný prevziať aj čiastočné plnenie Predávajúceho bez nároku na náhradu škody.
	3. Prevzatím Tovaru v mieste dodania nastáva prechod vlastníckeho práva a nebezpečenstva škody na Tovare na Kupujúceho.
	4. V prípade, ak Kupujúci odmietne prevziať Tovar resp. ho z akéhokoľvek dôvodu neprevezme v mieste dodania v stanovenom termíne, Predávajúci je oprávnený požadovať od Kupujúceho náklady súvisiace s dodaním neprevzatého Tovaru a náhradu škody, ktorá Predávajúcemu z tohto dôvodu vznikla. Predávajúcim podľa predošlej vety vyčíslené náklady je Kupujúci povinný uhradiť do 10 dní od ich vyčíslenia Predávajúcim.
	5. Pri prijatí Tovaru je Kupujúci povinný Tovarskontrolovať (najmä množstvo, sortiment, neporušenosť Obalov a záručnú dobu)
	a prípadné vady oznámiť ihneď Predávajúcemu; neskoršie reklamácie vád Tovaru z tohto titulu sú vylúčené a nebudú uznané.
	6. Kupujúci vyhlasuje, že bez ohľadu na to, ktoráosoba prevezme objednaný Tovar alebo potvrdí prevzatie Tovaru v zmysle bodu 3.4, pokiaľ sa dodanie Tovaru uskutoční v mieste dodania podľa objednávky, považuje sa Tovar za riadne dodaný.
	7. Podpisovanie všetkých listín a dokladov súvisiacichs dodaním a prevzatím Tovaru je Kupujúci povinný vykonať tak, že príslušná osoba ku svojmu podpisu napíše čitateľne paličkovým písmom svoje meno a priezvisko, číslo občianskeho preukazu a pripojí pečiatku, v opačnom prípade zodpovedá Kupujúci za škodu, ktorá vznikne. Uvedené sa obdobne vzťahuje aj na prípady, ak Kupujúci potvrdzuje prevzatie listín podľa tohto bodu na tablete dopravcu Predávajúceho.
19. **Ceny a platobné podmienky**
	1. Ceny Tovaru sú určené v aktuálnom cenníku Predávajúceho. Ak Predávajúci predáva Tovar vo zvýhodnenej (akciovej) cene alebo ak dohodol s kupujúcim odlišnú cenu Tovaru, platí takáto cena a cenníková cena sa neuplatní; tým nie sú dotknuté ustanovenia rámcovej kúpnej zmluvy o cene Tovaru, ak je medzi zmluvnými stranami uzatvorená.
	2. Predávajúci má právo meniť cenník. Nový cenník Predávajúci zverejňuje na prevádzkach Predávajúceho. Kupujúci súhlasí so zmenou cenníka nákupom Tovaru za zmenenú cenu.
	3. Kupujúci sa zaväzuje zaplatiť Predávajúcemu cenu za dodaný Tovar. Platbu ceny za Tovarvykoná Kupujúci hotovostne priamo pri dodávke Tovaru osobe splnomocnenej na prevzatie platby Predávajúcim (obvykle dopravca Predávajúceho). Platba prostredníctvom faktúry alebo akýkoľvek iný spôsob platby za Tovar je možná len na základe osobitnej dohody Predávajúceho a Kupujúceho. Platba formou zápočtu bez predchádzajúceho súhlasu Predávajúceho je vylúčená.
	4. Kúpna cena je považovaná za uhradenú: (i) pri hotovostnej platbe – momentom odovzdania hotovosti osobe splnomocnenej Predávajúcim, (ii) pri bezhotovostnej platbe – dňom pripísania celej výšky kúpnej ceny na bankový účet Predávajúceho.
	5. Lehota splatnosti faktúr Predávajúceho je najviac 30 dní odo dňa dodania Tovaru, ak Predávajúci doručil Kupujúcemu faktúru do 10 dní odo dňa dodania Tovaru, inak najviac 20 dní odo dňa doručenia faktúry, ak Predávajúci doručil Kupujúcemu faktúru neskôr ako 10 dní odo dňa dodania Tovaru.
	6. Kupujúci v súlade s ust. §71 ods. 1 písm. b) zákona č. 222/2004 Z.z. o dani z pridanej hodnoty v znení neskorších predpisov súhlasí s vydaním elektronickej faktúry, ak sa zmluvné strany dohodnú na elektronickom doručovaní faktúr. Faktúra sa v takomto prípade považuje za doručenú Kupujúcemu v deň jej odoslania Predávajúcim na dohodnutú emailovú adresu Kupujúceho.
	7. V prípade omeškania Kupujúceho so zaplatením kúpnej ceny je Predávajúci oprávnený požadovať zaplatenie úroku z omeškania vo výške 0,05 % denne z dlžnej sumy za každý deň omeškania.
	8. V prípade, ak by mal Predávajúci poskytnúťKupujúcemu dobropis a súčasne by mal voči Kupujúcemu pohľadávku z titulu nezaplatenej faktúry po lehote jej splatnosti, je Predávajúci oprávnený započítať čiastku dobropisu v prospech svojej pohľadávky, s čím Kupujúci výslovne súhlasí.
20. **Kvalita Tovaru, reklamácie**
	1. Podmienky reklamácie vád Tovaru stanovuje *Reklamačný poriadok spoločnosti Heineken Slovensko Distribúcia, spol. s r.o.*, ktorý je umiestnený na viditeľnom a pre Kupujúceho prístupnom mieste na prevádzkach Predávajúceho, ako aj na Webovom sídle Predávajúceho. Kupujúci sa zaväzuje, že sa pred zadaním reklamácie oboznámi s týmto Reklamačným poriadkom a reklamácie budú riešené výlučne spôsobom a v termínoch v ňom uvedených.
21. **Obaly**
	1. Kupujúci berie na vedomie, že Obaly zostávajú po celú dobu trvania zmluvného vzťahu vlastníctvom ich výrobcu.
	2. Predávajúci vystaví Kupujúcemu faktúru na zálohovú cenu Obalov spolu s dodaným Tovarom. Pri vrátení Obalov bude zálohová cena Obalov dobropisovaná Kupujúcemu. Kupujúci je povinný uhradiť Predávajúcemu pri dodaní Tovaru zálohovú cenu Obalov.
	3. Kupujúci sa zaväzuje nakladať s Obalmi tak, aby nedošlo k ich poškodeniu, strate, zničeniu a vrátiť ich Predávajúcemu v nepoškodenom stave. Predávajúci nie je povinný prevziať poškodené a zničené Obaly.
	4. Kupujúci berie na vedomie, že v prípade akejkoľvek straty, poškodenia, nevrátenia zálohovaných obalov je Predávajúci oprávnený požadovať uhradenie skutočnej ceny obalov, v zmysle platných právnych predpisov. V prípade straty, poškodenia alebo nevrátenia Obalov je Predávajúci oprávnený ponechať si zálohovú cenu Obalu uhradenú Kupujúcim.
	5. Kupujúci berie na vedomie, že vratné Obaly Predávajúceho nesmie používať na iný účel, ako je dojednané podľa týchto VOP. V prípade ak zástupca Predávajúceho zistí, že u Kupujúceho sa nachádzajú KEG sudy dodané Kupujúcemu zo strany Predávajúceho naplnené iným obsahom, než je deklarované na sude (napr. kolové výrobky), Predávajúci je oprávnený požadovať od Kupujúceho zaplatenie zmluvnej pokuty vo výške skutočnej ceny Obalu za každý jeden takto naplnený Obal. Kupujúci je povinný vrátiť Predávajúcemu všetky nevrátené Obaly do 30 dní od skončenia spolupráce; v opačnom prípade je Predávajúci oprávnený ponechať si zálohovú cenu Obalu uhradenú Kupujúcim.
	6. Kupujúci je povinný vracať vytriedené fľašerovnakého typu a označenia v príslušných prepravkách a na EURO paletách, ktoré musia byť nepoškodené a kompletné (so všetkými časťami).
22. **Ostatné dojednania**
	1. Kupujúci je povinný informovať Predávajúceho o akýchkoľvek zmenách týkajúcich sa jeho fakturačných údajov, prevádzky a všetkých iných zmenách, ktoré by mohli ovplyvniť vzájomný obchodný vzťah medzi Predávajúcim a Kupujúcim.
	2. Kupujúci je povinný umožniť zástupcom Predávajúceho vstup
	do prevádzkových priestorov Kupujúceho za účelom vykonania kontroly dodržiavania povinností Kupujúceho podľa týchto VOP, prevzatia Tovaru alebo Obalov, zistenia stavu zásob a pod.
23. **Skončenie zmluvného vzťahu**
	1. Zmluvné strany sa dohodli, že Kúpnu zmluvu možno ukončiť dohodou, alebo okamžitým skončením.
	2. Kupujúci je oprávnený okamžite skončiť Kúpnu zmluvu, ak je Predávajúci v omeškaní s dodaním Tovaru o viac ako 2 pracovné dni.
	3. Predávajúci je oprávnený okamžite ukončiť Kúpnu zmluvu, ak Kupujúci:
24. neuhradí faktúry najneskôr v deň splatnosti;
25. použije Obaly Predávajúceho na iný než dovolený účel v zmysle bodu 6 týchto VOP,
26. sa dopustí konania, ktoré je v rozpore s oprávnenými záujmami Predávajúceho.
	1. Okamžitým skončením Kúpnej zmluvy zo strany Predávajúceho sa rozumie odmietnutie dodania Tovaru Kupujúcemu.
27. **Boj proti korupcii**
	1. Zadaním objednávky Kupujúci vyjadruje svoj súhlas a zaväzuje sa zabezpečiť že Kupujúci a osoby vystupujúce v jeho mene neponúknu, nepovolia, neposkytnú alebo nesľúbia, nevyžiadajú, neprijmú a nebudú súhlasiť s prijatím, priamo alebo nepriamo, akejkoľvek peňažnej alebo inej výhody akéhokoľvek druhu, vo vzťahu k Predávajúcemu a osobám vystupujúcim v jeho mene, s cieľom získať alebo udržať si obchodnú príležitosť alebo inú neadekvátnu výhodu, a budú dodržiavať všetky ustanovenia právnych predpisov, či už slovenských alebo medzinárodných, týkajúcich sa boja proti korupcii.
	2. Kupujúci sa zaväzuje okamžite písomne informovať Predávajúceho o každej požiadavke, žiadosti alebo podozrení na akúkoľvek požiadavku alebo žiadosť, ktorú kupujúci dostane, ak splnenie takejto požiadavky alebo žiadosti by mohlo predstavovať korupčné správanie, a takáto požiadavka alebo žiadosť je alebo môže byť akýmkoľvek spôsobom, priamo alebo nepriamo, spojená s Kúpnou zmluvou alebo obchodným vzťahom medzi Predávajúcim a Kupujúcim.
	3. Kupujúci sa zaväzuje písomne informovať Predávajúceho ak sa stane predmetom akéhokoľvek vyšetrovania, dokazovania, konania týkajúceho sa korupčného správania, ak by takéto vyšetrovanie, dokazovanie čo konanie mohli mať vplyv, priamy alebo nepriamy, na Predávajúceho.
28. **Záverečné ustanovenia**
	1. V zmysle predpisov ochrany osobných údajov (najmä Nariadenie EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákon č. 18/2018 Z.z. o ochrane osobných údajov a o zmene a doplnení niektorých zákonov) je Predávajúci prevádzkovateľom. Predávajúci spracúva Osobné údaje Kupujúceho, ktorými sa rozumejú osobné údaje (i) Kupujúceho, ak je fyzickou osobou-podnikateľom, (ii) osôb konajúcich na strane Kupujúceho alebo (iii) podieľajúcich sa na strane Kupujúceho na plnení tejto zmluvy, poskytnuté Kupujúcim v rámci predzmluvných vzťahov (realizovania objednávky), v Kúpnej zmluve, v priebehu jej trvania ako aj v súvislosti s ňou (ďalej spoločne len "Osobné údaje Kupujúceho"), výlučne za účelom uzatvorenia a plnenia Kúpnej zmluvy (vrátane jej zmeny alebo ukončenia) a uplatňovania práv a povinností z nej (vrátane evidencie, riešenia a vymáhania pohľadávok). Spracúvanie Osobných údajov Kupujúceho je nevyhnutné na realizáciu objednávky, plnenie Kúpnej zmluvy a uplatňovania práv a povinností z nej na strane Predávajúceho. Doba spracúvania Osobných údajov Kupujúceho je daná trvaním zmluvy resp. časom nevyhnutne potrebným na dosiahnutie účelu spracúvania, v každom prípade však minimálne trvaním príslušnej premlčacej doby podľa zákona alebo zmluvy resp. trvaním zákonnej povinnosti Predávajúceho viažucej sa k Osobným údajom Kupujúceho. Osobné údaje Kupujúceho spracúvané Predávajúcim môžu byť poskytnuté tretej osobe, ktorá koná za a v prospech Predávajúceho v súvislosti s plnením jeho zmluvných povinností vo vzťahu ku Kupujúcemu, tretej osobe poverenej vymáhaním pohľadávok Predávajúceho, a iným subjektom, s ktorými uzatvorí Predávajúci písomnú zmluvu o spracúvaní osobných údajov, a to v rozsahu a za podmienok dojednaných s Predávajúcim ako prevádzkovateľom. Predmetom spracúvania nie sú osobné údaje patriace do skupiny osobitných kategórii osobných údajov. Predávajúci neprenáša Osobné údaje Kupujúceho do tretích krajín nezabezpečujúcich primeranú úroveň ochrany osobných údajov. Kupujúci má právo požiadať o prístup k Osobným údajom Kupujúceho, žiadať o ich opravu, výmaz, obmedzenie spracúvania, o prenosnosť údajov a tiež v odôvodnených prípadoch podať sťažnosť Úradu na ochranu osobných údajov SR. Kupujúci môže uplatniť svoje práva z ochrany osobných údajov na základe žiadosti zaslanej prostredníctvom formulára na webovej stránke [www.heinekenslovensko.sk](http://www.heinekenslovensko.sk/kontakty) .
	2. Dojednania kúpnej zmluvy písomne uzatvorenej medzi Predávajúcim a Kupujúcim odchylné od týchto VOP majú prednosť pred týmito VOP.
	3. Predávajúci má právo meniť znenie VOP. Nové znenie VOP je účinné odo dňa v nich uvedenom. Zmeny vo VOP Predávajúci oznámi vopred na svojej webovej stránke. Ak sa Kupujúci k zmenám vo VOP nevyjadrí do 15 dní od ich zverejnenia tak, že nesúhlasí, platí, že so zmenou VOP súhlasí.
	4. Tieto VOP nadobúdajú platnosť a účinnosť dňom 07.07.2025  v plnom rozsahu nahrádzajú všetky predošlé Všeobecné obchodné podmienky predaja Predávajúceho, okrem VOP predaja Predávajúceho, vzťahujúcich sa na kúpu a predaj Tovaru prostredníctvom elektronického obchodného portálu Predávajúceho na internetovej adrese [partner.heineken.sk](http://www.partner.heineken.sk) .
	5. Aktuálne znenie týchto VOP je k dispozícii na Webovom
	sídle Predávajúceho: [www.heinekenslovensko.sk](http://www.heinekenslovensko.sk)/pravne-informacie .

Vydané v Hurbanove, dňa 06.07.2025